**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«\_\_\_\_\_» \_\_\_\_\_\_\_\_\_ 2020 թվականի N \_\_\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N737-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի հուլիսի 3-ի **«Պետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը սահմանելու մասին»** N737-Ն որոշման (այսուհետ՝ որոշում) N1 հավելվածը 91-րդ կետից հետո լրացնել հետևյալ բովանդակությամբ.

«

|  |  |  |
| --- | --- | --- |
| ՀՀ ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅՈՒՆ | | |
| 92. | փորձագետ-խորհրդական՝ սեյսմիկ պաշտպանության ոլորտում | 4.01 |
| 93. | լաբորատորիայի վարիչ՝ սեյսմիկ պաշտպանության ոլորտում | 4.01 |
| 94. | գլխավոր մեթոդիստ՝ սեյսմիկ պաշտպանության ոլորտում | 3.21 |
| 95. | գլխավոր լաբորանտ՝ սեյսմիկ պաշտպանության ոլորտում | 3.21 |
| 96. | դիտարանի վարիչ՝ սեյսմիկ պաշտպանության ոլորտում | 2.70 |
| 97. | ավագ մասնագետ-սոցիոլոգ՝ սեյսմիկ պաշտպանության ոլորտում | 2.66 |
| 98. | ավագ մեթոդիստ՝ սեյսմիկ պաշտպանության ոլորտում | 2.66 |
| 99. | ավագ լաբորանտ՝ սեյսմիկ պաշտպանության ոլորտում | 2.66 |
| 100. | դիտարանի երկրաբան՝ սեյսմիկ պաշտպանության ոլորտում | 2.40 |
| 101. | լաբորատորիայի մասնագետ՝ սեյսմիկ պաշտպանության ոլորտում | 2.35 |
| 102. | լաբորատորիայի մասնագետ-ջրանմուշառու՝ սեյսմիկ պաշտպանության ոլորտում | 2.35 |
| 103. | դիտարանի երկրաֆիզիկական դիտարկումների գծով փորձագետ՝ սեյսմիկ պաշտպանության ոլորտում | 2.27 |
| 104. | դիտարանի երկրաֆիզիկոս՝ սեյսմիկ պաշտպանության ոլորտում | 2.27 |
| 105. | կայանի վարիչ՝ սեյսմիկ պաշտպանության ոլորտում | 2.10 |
| 106. | դիտարանի մշտադիտարկող՝ սեյսմիկ պաշտպանության ոլորտում | 1.86 |
| 107. | դիտակայանի վարիչ, կայանի վարիչ՝ սեյսմիկ պաշտպանության ոլորտում | 1.80 |
| 108. | լաբորանտ՝ սեյսմիկ պաշտպանության ոլորտում | 1.73 |
| 109. | մեթոդիստ՝ սեյսմիկ պաշտպանության ոլորտում | 1.73 |
| 110. | երկրաքիմիական լաբորատորիայի մասնագետ՝ սեյսմիկ պաշտպանության ոլորտում | 1.50 |

2. Որոշման N2 հավելվածը 20-րդ կետից հետո լրացնել հետևյալ բովանդակությամբ.

|  |  |  |
| --- | --- | --- |
| ՀՀ ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅՈՒՆ | | |
| 21. | տեղամասի պետ՝ պետական ռեզերվների ոլորտում | 2.66 |
| 22. | սառնարանային մեքենաների մեքենավար՝ պետական ռեզերվների ոլորտում | 2.40 |
| 23. | հաշվիչ չափիչ սարքերի ճարտարագետ՝ պետական ռեզերվների ոլորտում | 2.40 |
| 24. | կոմպրեսորային արտադրամասի պետ՝ պետական ռեզերվների ոլորտում | 2.40 |
| 25. | պահակային հերթափոխի պետ՝ պետական ռեզերվների ոլորտում | 1.50 |
| 26. | դիտարանի տեխնիկ - օպերատոր՝ սեյսմիկ պաշտպանության ոլորտում | 1.50 |
| 27. | դիտակայանի կրտսեր մասնագետ՝ սեյսմիկ պաշտպանության ոլորտում | 1.50 |
| 28. | տվյալների հավաքման օպերատոր՝ սեյսմիկ պաշտպանության ոլորտում | 1.50 |
| 29. | դիտակայանի տեխնիկ օպերատոր՝ սեյսմիկ պաշտպանության ոլորտում | 1.50 |
| 30. | ջեռուցման և օդափոխության համակարգերի տեխնիկ | 1.40 |
| 31. | էլեկտրագազաեռակցող | 1.40 |
| 32. | տարաբանվոր | 1.25 |
| 33. | դիտակայանի մշտադիտարկող՝ սեյսմիկ պաշտպանության ոլորտում | 1.25 |
| 34. | տվյալների հավաքման հերթապահ օպերատոր՝ սեյսմիկ պաշտպանության ոլորտում | 1.25 |

»:

**Հայաստանի Հանրապետության**

**Վարչապետ Նիկոլ Փաշինյան**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N737-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Հայաստանի Հանրապետության վարչապետի 2018 թվականի հունիսի 11-ի «Հայաստանի Հանրապետության արտակարգ իրավիճակների նախարարության կանոնադրությունը հաստատելու մասին» N 740-Լ **որոշման մեջ փոփոխություններով Արտակարգ իրավիճակների** նախարարության կառուցվածքում պետական ռեզերվների գործակալությունը վերակազ­մավո­րվել է պետական ռեզերվների գրասենյակի, որի մեջ ներառվում են Հայաստանի Հանրապետության վարչապետի 2020 թվականի հունիսի 18-ի N973 և 974 որոշումներով լուծարման փուլում գտնվող «Պահուստ» և «Լազուր» պետական ոչ առևտրային կազմակերպությունների գործառույթները, իսկ «Սեյսմիկ պաշտպանության տարածքային ծառայություն» պետական ոչ առևտրային կազմակերպությունը 2020 թվականի հունիսի 18-ի N 975-Ա որոշմամբ լուծարման գործընթացն ավարտելուց հետո իր գործառույթները շարունակելու է նախարարության կառուցվածքում սեյսմիկ պաշտպանության վարչության կարգավիճակով: Այդ փոփոխությունների **անհրաժեշտությունը պայմանավորված է եղել** Հայաստանի Հանրապետության վարչապետի հանձնարարականով՝ Արտակարգ իրավիճակների նախարարության ենթակայության տակ գործող պետական ոչ առևտրային կազմակերպությունների գործունեության նպատակահարմարության, թվաքանակի կրճատման, օպտիմալացման վերաբերյալ: Օպտիմալացման արդյունքում «Սեյսմիկ պաշտպանության տարածքային ծառայություն», «Պահուստ» և «Լազուր» պետական ոչ առևտրային կազմակերպությունների լուծարմամբ այդ կազմակերպություններից 510 հաստիք նախատեսվում է նախարարության նոր ստեղծված ստորաբաժանումների համար, իսկ 148 հաստիք կրճատվում է:

Հաշվի առնելով այն հանգամանքը, որ Հայաստանի Հանրապետության կառավարության 2014 թվականի հուլիսի 3-ի «Պ**ետական իշխանության մարմիններում քաղաքացիական աշխատանք կատարող և տեխնիկական սպասարկում իրականացնող անձանց պաշտոնային դրույքաչափերը»**N737-Ն որոշմամբ սահմանված չեն պետական ռեզերվների և սեյսմիկ պաշտպանության ոլորտներին առնչվող պաշտոնները, որոնք խիստ սպեցիֆիկ են ու մասնագիտացված, ուստի անհրաժեշտություն առաջացավ այդ նորմատիվ իրավական ակտում կատարել լրացումներ՝ նախատեսելով նախագծում նշված պաշտոնների ցանկը:

Միաժամանակ հարկ է նշել, որ 2020 թվականի Հայաստանի Հանրապետության պետական բյուջեից լրացուցիչ միջոցների հատկացման անհրաժեշտություն չի առաջանալու, քանի որ այդ ծախսերն արդեն իսկ սահմանված են 2020 թվականի հուլիսի 10-ի «**Հայաստանի Հանրապետության 2021-2023 թվականների պետական միջնաժամկետ ծախսերի ծրագիրը հաստատելու մասին»** N 1212-Ն որոշմամբ (հավելվածի 1107 դասիչով):

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N737-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Սույն որոշման ընդունման կապակցությամբ Հայաստանի Հանրապետության այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N737-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Սույն որոշման ընդունման դեպքում 2020 թվականի պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի առաջանում: